## L’escultura ‘Macronyx’ d’Arne Quinze s’exposa en la làmina nord de la Ciutat de les Arts i les Ciències

*** L’artista ha cedit l’obra a la Ciutat de les Arts i les Ciències**

L’escultura *Macronyx* de l’artista Arne Quinze s’ha instal·lat en la làmina d’aigua nord de l’Hemisfèric, al costat del passeig de Xiprers. La colorista obra, feta en acrílic sobre alumini i de 5 metres d’altura, és una cessió de l’artista a la Ciutat de les Arts i les Ciències.

En 2019, la Ciutat de les Arts i les Ciències va acollir l’exposició ‘My Secret Garden’ del creador d’origen belga Arne Quinze sobre la investigació de l’artista entorn de la diversitat de la naturalesa. La mostra estava formada per una sèrie de sis escultures monumentals que es van situar en el passeig de l’Art, i en el llac d’Hemisfèric nord i sud.

Després d’un període d’itinerància pel territori espanyol, l’artista Arne Quinze ha decidit cedir a la Ciutat de les Arts i les Ciències una de les obres principals que van conformar esta exposició: *Macronyx*, escultura feta en acrílic sobre alumini, amb les mesures 530 x 370 x 210 centímetres (alt x llarg x ample) i aproximadament 1.200 quilograms.

Fecha: 10/12/2024